Title: Folk & Traditional Song Lyrics - Fareweill tae Whisky

Folk & Traditional Song Lyrics www.traditionalmusic.co.uk Fareweill tae Whisky 
Fareweill tae Whisky 
"Oh Johnnie, ma man, dae ye no think o risin? For the day is weill spent an the nicht's comin on The siller's aa deen an the gill-stoup is empty Sae rise up, ma Johnnie, an come awa hame 
The bairns at hame are aa roarin an greetin Nae meal in the barrel tae fill thair wee wames While ye sit here drinkin ye leave us lamentin Sae rise up, ma Johnnie, an come awa hame" 
"Wha's that at the door that is speakin sae kindly? It's the voice o ma wee wifie, Maggie by name Come in ma dear lassie an sit doun aside me Thair's room in this alehous for mair nor me" 
"Oh Johnnie, ma man, dae ye no mind o courtin? Whan thae lang simmers days we ne'er thocht wad end We'd spen thae lang days mang the sweet scentit roses An ne'er gied a thocht upon gaun awa hame" 
"Weill dae A min o thae times that ye speak o Bit thae days thae are gane an will ne'er come again Bit as for the present, we will try for tae mend it Sae gie's yer haun Maggie an A'll awa hame" 
An Johnnie arose an he banged the door open Cryin "Curst be the alehous that ere lat me in An curst be the whisky that made me aye thirsty An fare ye weill whisky for A'm awa hame" 
note: If memory serves me right, I learned this from a singer called Christine Henry who was one of the residents at the St. Andrews Folk Club in the late 60s. DG 
DG apr97